S V E Č A N A A K A D E M I J A

26. 11. 2019. godine, u utorak, sa početkom u 18 sati, u Velikoj Sali Općine Stari Grad održana je Svečana akademija povodom Dana državnosti Bosne i Hercegovine. Uz prigodan program kojem su prisustvovali načelnik, gospodin Ibrahim Hadžibajrić, veterani Drugog svjetskog rata i oni koji su bili indirektni očevici Prvog zasjedanja ZAVNOBiH-a, u Mrkonjić Gradu, 25. novembra 1943, učenici, nastavnici i direktori sarajevskih osnovnih i srednjih škola Općine Stari Grad, govorilo se o značaju ZAVOBIHA, 76 godina poslije za našu današnju Bosnu i Hercegovinu.   
Osim historijskog dijela bio je i revijalni u kojem su učestvovali učenici-učesnici iz osnovni škola „Hamdija Kreševljaković“ i područne škole „Širokača“ i predstavili se recitacijama, horskim pjesmama, recitalima i pjesmama uz muzičku pratnju. Ostali dio programa su izveli učenici iz Srednje trgovačke škole“ i „Tekstilne škole“. Voditeljica programa je bila fenomenalna Amela Hubjer Hatić, novinarka TVSa.   
Tokom programa pročitana su i tri najbolja literarna rada na nivou Općine. Tema je bila „Draga moja Bosna i Hercegovina“. Nagrađena je jedna učenica iz šestog razreda, jedna iz devetog i jedna iz srednje škole. Iz naše škole nagrađena je Elhana Mašić iz IX2..